

REPUBLIKA HRVATSKA

ŠIBENSKO-KNINSKA ŽUPANIJA



G R A D *Š I B E N I K*

G R A D O N A Č E L N I K

KLASA : 363-01/22-01/114

URBROJ: 2182/01-07/1-22-1

Šibenik, 07. ožujka 2022.

Na temelju članka 53. stavka 5. točke 2 Statuta grada Šibenika („Službeni glasnik Grada Šibenika“, broj 2/21), članka 12. st. 1. i članka 23. Odluke o stjecanju, raspolaganju i upravljanju s nekretninama (“Narodne novine”, broj 10/97, 6/98., 14/02. i 8/04) gradonačelnik Grada Šibenika, raspisuje

## N A T J E Č A J

za davanje u zakup javne gradske površine

1. Raspisuje se natječaj za davanje u zakup slijedeće javne gradske površine radi postavljanja kioska i to:

- u Šibeniku, Brodarica, u Ražinskoj ulici, na dijelu čestice broj 3247/16 K.O Donje polje, površine do 12 m2,

1. Javna gradska površina daje se u zakup na rok od 3 godine.
2. Početni iznos zakupnine za lokaciju iz točke 1 iznosi 1.500,00 kuna
3. Namjena kioska je trgovinska djelatnost, prodaja voća i povrća i proizvoda od voća, povrća i meda, prodaja proizvoda s vlastitog OPG-a.

5. Troškove uređenja zemljišta, nabave i postavljanja kioska, te priključenje kioska na komunalnu infrastrukturu snosit će zakupnik.

Obveza pribavljanja odgovarajuće urbanističke i drugih suglasnosti pripada zakupniku.

6. Zakupnina će se plaćati jedan mjesec unaprijed (do kraja tekućeg za naredni mjesec).

Zakupnina će se ugovarati uz deviznu klauzulu u odnosu na srednji tečaj € na dan otvaranja ponuda.

Ugovor o zakupu će se solemnizirati o trošku zakupnika.

7. Na ime jamčevine natjecatelji trebaju uplatiti trostruki iznos mjesečne zakupnine na žiro račun Proračuna Grada Šibenika, broj:IBAN:HR2324020061844400003, poziv na broj: HR68, model 5738- OIB, a dokaz ( uplatnicu) o izvršenoj uplati dostaviti uz ponudu, a koja će se za izabranoga ponuđača tretirati kao osiguranje plaćanja zakupnine.

8. Na natječaj se mogu javiti pravne i fizičke osobe.

9. Na natječaju ne mogu sudjelovati osobe koje na dan otvaranja ponuda imaju nepodmirena dospjela dugovanja prema Gradu Šibeniku i Republici Hrvatskoj.

10. Ponuđači uz ponudu trebaju dostaviti :

- osnovne podatke o pravnoj ili fizičkoj osobi koja se natječe,

- presliku osobne iskaznice, ako je ponuditelj fizička osoba,

- original ili ovjerenu presliku rješenja o upisu u sudski registar sa svim

prilozima, ako je ponuditelj pravna osoba, odnosno odobrenje za obavljanje

djelatnosti za fizičku osobu,

-presliku osobne iskaznice odgovorne osobe, ako je ponuditelj pravna osoba,

- original ili ovjerenu presliku rješenja o registraciji udruge građana ako su oni

ponuditelji,

- dokaz o uplaćenoj jamčevini,

-broj žiro računa na koji će se izvršiti povrat jamčevine,

- potvrdu Ministarstva financija, Porezne uprave da natjecatelj nema dospjelih

dugovanja prema RH, osim ako je sukladno posebnim propisima

odobrena odgoda plaćanja navedenih obveza, pod uvjetom da se fizička ili

pravna osoba pridržava roka plaćanja,

- ponuđeni iznos zakupnine,

11. Za sve obavijesti o roku i dogovoru za razgledavanje predmetne lokacije, informacije se mogu dobiti na tel. 022/ 431-056.

12. Natječaj će se provesti sustavom zatvorenih ponuda.

13. Ponude se podnose poštom preporučeno u zatvorenoj kuverti, na adresu: Grad Šibenik, Šibenik, Trg palih branitelja Domovinskog rata 1, na kojoj treba biti naziv, odnosno ime natjecatelja, te naznaka: “ PONUDA ZA JAVNU POVRŠINU (navesti koju) - NE OTVARAJ”.

14. Ovaj natječaj objavit će se u “Šibenskom listu”, na oglasnoj ploči Gradske uprave i na web stranicama Grada Šibenika.

Ponude na natječaj mogu se podnijeti u roku od 15 dana od dana objave natječaja u “Šibenskom listu.”

15. O mjestu i vremenu otvaranja ponuda kandidati će biti pravovremeno obaviješteni.

Otvaranju ponuda može biti nazočan obrtnik osobno, odnosno osoba ovlaštena za zastupanje pravne osobe, a ukoliko pristupa treća osoba treba imati punomoć.

16. Gradonačelnik Grada Šibenika zadržava pravo djelomičnog i potpunog poništenja ovog natječaja, bez obrazloženja.

GRADONAČELNIK

Željko Burić, dr. med.

DOSTAVITI:

1. Šibenski list, Šibenik

(radi objave)

3. Oglasna ploča-ovdje

4. Dokumentacija- ovdje

6. Spis- ovdje